23 iyun kuni FIFA Kengashining navbatdagi yig‘ilishi o‘tkazildi. Foto: O‘FA Kun tartibidan FIFA miqyosidagi bir qator musobaqalar, xususan, futzal va futbol bo‘yicha jahon birinchiligi musobaqalariga mezbon mamlakatlarni belgilash masalalari o‘rin olgandi. E’tiborlisi, 2024 yilgi futzal bo‘yicha jahon chempionati O‘zbekistonda o‘tkazilishi belgilandi. Shu tariqa O‘zbekiston ilk bor FIFA tasarrufidagi jahon chempionatiga mezbonlik qiladi.